**Slovenski državni gozdovi, d. o. o.,** Rožna ulica 39, 1330 Kočevje, Matična številka: 7035845000, ID za DDV: SI 75204878, TRR: SI56 0292 2026 1894 466, ki jo zastopata mag. Marko Matjašič, glavni direktor in dr. Aleš Kadunc, direktor (dalje: SiDG d. o. o.)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_, ID za DDV /davčna številka: \_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor (dalje: kupec)

sklepata naslednjo

**POGODBO O PRODAJI GOZDNO LESNIH SORTIMENTOV NA JAVNI DRAŽBI ŠT.** -2024/68 **SKLOP**

1. **člen**

**Uvodne ugotovitve**

Pogodbeni stranki uvodoma ugotavljata, da:

* prodajalec SiDG d. o. o. na podlagi določil Zakona o gospodarjenju z gozdovi v lasti Republike Slovenije (Ur. l. RS, št. 9/16, 36/21 – ZZIRDKG in 140/22 – ZSDH-1A) upravlja z gozdovi v lasti Republike Slovenije ter je tako upravičen prodajati les in gozdne lesne sortimente iz teh gozdov;
* prodajalec prodaja les in gozdne lesne sortimente (v nadaljevanju: GLS) na podlagi in v skladu z veljavnimi Pravili družbe Slovenski državni gozdovi, d. o. o., o načinu in merilih za prodajo gozdnih lesnih sortimentov, ki so javno objavljena in dostopna na spletni strani prodajalca (v nadaljevanju: Pravila za prodajo ali PP);
* je bil kupec ekonomsko najugodnejši dražitelj v postopku javne dražbe 2024/68;
* pogodbeni stranki sklepata to pogodbo z namenom ureditve medsebojnih pravic in obveznosti glede izvajanja te pogodbe.

1. **člen**

**Predmet prodaje in vrednost**

Predmet prodaje so gozdni lesni sortimenti iz gozdov v lasti Republike Slovenije, s katerimi gospodari SiDG d. o. o. (dalje: GLS).

Kupec kupi naslednje GLS v naslednjih količinah in po naslednji vrednosti:

|  |  |  |  |  |
| --- | --- | --- | --- | --- |
| **GLS** | **Količina** | **Enota** | **Vrednost brez DDV (v EUR)** | **Vrednost z DDV (v EUR)** |
|  |  |  |  |  |
| **Skupaj** |  | **m3** |  |  |

1. **člen**

**Čas, kraj in način dobave oz. izročitve GLS**

Pogodbeni stranki sta sporazumni, da kupec GLS iz 2. člena lahko prevzame šele po plačilu celotne kupnine po tej pogodbi. Lastninska pravica na kupljenem blagu se prenese z njegovo izročitvijo (prevzemom) v skladu z določili razpisa in te pogodbe.

Pri odpremi mora biti prisotna pooblaščena oseba SiDG d. o. o.

Pogodbeni stranki sta sporazumni, da se glede razmejitve obveznosti pogodbenih strank v zvezi z dobavo GLS, razporeditvijo stroškov, prehodom nevarnosti in prenosom lastninske pravice s SiDG d. o. o. na kupca GLS, uporablja naslednja trgovinska klavzula Incoterms 2020:

**EXW**, skladišče iz dokumentacije zadevne javne dražbe, Incoterms 2020.

Pogodbeni stranki sta na podlagi 39. člena Zakona o varnosti in zdravju pri delu (Ur. l. RS, št. 43/11) dolžni skleniti pisni sporazum, v katerem določita skupne ukrepe za zagotavljanje varnosti in zdravja pri delu. S strani obeh pogodbenih strank podpisan Pisni sporazum o skupnih ukrepih za zagotavljanje varstva in zdravja pri delu na skupnih deloviščih pogodbenih strank, je kot priloga sestavni del te pogodbe.

Pogodbeni stranki sta sporazumni, da bosta ali sami neposredno ali posredno, to je preko prevoznika, ki ga ena ali druga pogodbena stranka izbere za izvedbo prevoznih storitev v zvezi z GLS iz 2. člena te pogodbe, upoštevali uveljavljeni režim (npr. nakladanja in razkladanja, prevoznih koridorjev, delovni čas, najava in registracija prihoda itd.) na skladiščih ene ali druge stranke oz. režim na najetih skladiščih. Vsaka pogodbena stranka se pri tem zavezuje, da bo prevoznika ki ga izbere, poučila o dolžnosti spoštovanja uveljavljenih režimov na skladiščih. Kakšen je uveljavljen režim na posameznem skladišču, se je dolžna poučiti pogodbena stranka, ki ima glede na dogovorjeno klavzulo Incoterms 2020 pravico izvesti prevoz ali izbrati prevoznika.

Pogodbeni stranki sta sporazumni, da morata vsaka v okviru svojih pristojnosti pri dobavi GLS iz 2. člena te pogodbe izvajati 17.b in 17.c člen veljavnega Zakona o gozdovih (Ur. l. RS, št. št. 30/93, 56/99 – ZON, 67/02, 110/02 – ZGO-1, 115/06 – ORZG40, 110/07, 106/10, 63/13, 101/13 – ZDavNepr, 17/14, 22/14 – odl. US, 24/15, 9/16 – ZGGLRS, 77/16 in 78/23 – ZUNPEOVE, v nadaljevanju: ZG) v zvezi s spremljanjem sledljivosti prometa z GLS, torej izpolniti dolžnosti glede pridobitve, uporabe in hrambe prevoznega dokumenta, kot to zahteva ZG.

1. **člen**

**Način plačila, zapadlost, izstavitev računa**

Kupec je dolžan kupnino plačati najkasneje v roku 3 dni po sklenitvi te pogodbe na podlagi izstavljenega predračuna, pri čemer je plačilo celotne kupnine v tem v roku bistvena sestavina pogodbe. V kolikor nastopijo na strani kupca utemeljene okoliščine, da kupnine ne bi mogel poravnati v določenem roku 3 dni po sklenitvi pogodbe, mora o tem nemudomain še pred potekom 3-dnevnega roka za plačilo po pogodbi, obvestiti prodajalca, slednji pa bo presodil, če so okoliščine, ki jih navaja kupec utemeljene, in v primeruutemeljenosti okoliščin, kupcu izjemoma podaljšal rok za plačilo. Nov rok bo s strani prodajalca določen glede na okoliščine, ki jih navaja kupec, vendar pa ne bo smel biti daljši od 10 dni.

Vplačana kavcija v višini \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR se všteje v kupnino po tej pogodbi.

V kolikor kupec kupnine ne plača v dogovorjenem roku, lahko SiDG d. o. o. odstopi od pogodbe in GLS iz 2. člena te pogodbe proda drugemu kupcu. V tem primeru SiDG d. o. o. vplačane kavcije kupcu ne vrne, temveč jo zadrži. V primeru nastanka škode, ki je višja od zadržane kavcije, je SiDG d. o. o. upravičena od kupca terjati plačilo celotne vrednosti do višine nastale škode.

SiDG d. o. o. za prodane GLS iz 2. člena te pogodbe kupcu izstavi predračun ob sklenitvi pogodbe ali najkasneje v 1 dnevu po sklenitvi pogodbe. Po prejemu celotne kupnine in prevzemu blaga izstavi prodajalec kupcu račun, katerega ima kupec pravico reklamirati v roku 8 dni od dneva izstavitve in obenem prejema računa. Kupec lahko reklamira le napake v navedbi višine kupnine ali napake v navedbi količine ali vrste, in sicer glede na podatke iz te pogodbe v primerjavi s podatki objave javne dražbe.

Reklamacija računa iz razloga stvarnih (količine, vrste in kvalitete) in pravnih napak ni dopustna. Jamčevanje za te napake je s 6. členom te pogodbe izključeno, zaradi česar je kupec dogovorjeno kupnino po tej pogodbi v vsakem primeru dolžan plačati.

V primeru zamude kupec dolguje tudi zakonite zamudne obresti od dne zapadlosti dalje do plačila.

SiDG d. o. o. je prejeto kupnino po tej pogodbi upravičena vračunavati na način, da lahko izvede poračun s kupčevimi starejšimi, že dospelimi in neplačanimi obveznostmi, ki izvirajo iz enega ali več pogodbenih razmerij med SiDG d. o. o. in kupcem. Kjer so poleg glavnice nastali tudi stroški in obresti, se le ti poračunavajo tako, da se najprej plačajo stroški, nato obresti in končno glavnica.

1. **člen**

**Plačilo kupnine, prevzem blaga in prenos lastninske pravice**

Kupec postane lastnik GLS iz 2. člena te pogodbe s prevzemom blaga proti popolnemu plačilu kupnine. Do tedaj GLS iz 2. člena te pogodbe ne sme odpeljati oz. mu SiDG. d. o. o. do tedaj ni dolžna zagotoviti prevzema. GLS iz 2. člena te pogodbe je dolžan kupec prevzeti najkasneje v roku \_\_\_\_\_\_\_\_\_\_\_\_\_\_\_\_ dni po tem, ko plača celotno kupnino, sicer je dolžan plačati stroške ležarine v znesku 0,01 EUR/m3 + DDV za vsak dan zamude. SiDG d. o. o. je dolžan kupcu zagotoviti prevzem kupljenega blaga takoj po tem, ko je celotna kupnina plačana.

V kolikor je bilo blago s strani kupca odpeljano pred poplačilom celotne kupnine in brez sodelovanja s prodajalcem, se ne šteje za prevzeto, temveč odtujeno, s čimer ne nastopijo stvarnopravne posledice, SiDG d. o. o. pa do nasprotne stranke pridobi vse upravičene stvarnopravne in civilnopravne stvarnopravne, civilnopravne in druge zahtevke, ki izvirajo iz takega ravnanja.

1. **člen**

**Stvarne in pravne napake**

Pogodbeni stranki jamčevanje SiDG d. o. o. z pravne in stvarne napake dobavljenih GLS s to pogodbo izključujeta, saj je to skladno z namenom prodaje lesa na javni dražbi.

Kupec je bil z določili razpisnih pogojev javne dražbe namreč seznanjen, kje in kdaj lahko pregleda GLS iz 2. člena te pogodbe, te GLS je tako kupil na način »videno-kupljeno«.

1. **člen**

**Poslovna skrivnost**

Pogodbeni stranki dogovarjata vzajemno obveznost varovanja podatkov iz te pogodbe in vseh aneksov, sklenjenih k tej pogodbi kot poslovno skrivnost skladno s 24. členom Pravil za prodajo.

1. **člen**

**Veljavnost, prenehanje in spremembe pogodbe**

Pogodba se sklepa za enkratni pravni posel prodaje GLS iz 2. člena te pogodbe.

Pogodba je sklenjena z dnem, ko jo podpišeta obe pogodbeni stranki, pri čemer je sestavljena v dveh enakih izvodih, od katerih vsaka pogodbena stranka prejme po en izvod. Vsaka pogodbena stranka je dolžna pogodbo tudi datirati na dan podpisa. Stranka, ki pogodbo podpiše kot zadnja, je le-to dolžna prvi pogodbeni stranki vrniti podpisano bodisi s priporočeno pošiljko bodisi jo vročiti osebno, ali pa jo, v primeru elektronskega podpisovanja, dostaviti na uradni elektronski naslov prve pogodbene stranke, in sicer v roku 14 (štirinajst) dni od njenega prejema. Podpis in vrnitev pogodbe v tem roku je bistvena sestavina pogodbe in pogoj za začetek njene veljavnosti.

Pogodba lahko preneha po sporazumu obeh pogodbenih strank.

Prodajalec lahko odstopi od pogodbe:

Pogodba lahko preneha v naslednjih primerih:

* po sporazumu obeh pogodbenih strank,
* v primeru nepravočasnega plačila kupnine po tej pogodbi,
* v primeru nepravočasnega prevzema GLS iz 2. člena te pogodbe,
* če je kupec insolventen ali postane insolventen tekom trajanja te pogodbe, če je zoper kupca začet insolvenčni postopek, postopek likvidacije ali drug postopek za prenehanje kupca ali opravljanja njegove glavne dejavnosti ter
* iz vseh drugih razlogov in primerov, ki jih določa pozitivno obligacijsko pravo in veljavna Pravila prodaje.

V primeru iz prve in tretje alineje prejšnjega odstavka lahko prodajalec odstopi od pogodbe brez odpovednega roka. V primeru iz druge alineje prejšnjega odstavka lahko prodajalec odstopi od pogodbe po tem, ko je kupca pisno opozoril na nepravočasen prevzem ter mu določil naknaden primeren rok za prevzem. V kolikor v naknadnem primernem roku kupec ne prevzame GLS, lahko prodajalec odstopi od pogodbe brez odpovednega roka. V kolikor pa kupec v primeru iz druge alineje prejšnjega odstavka prevzem izrecno odkloni ali če izhaja iz okoliščin, da GLS ne namerava prevzeti, lahko prodajalec odstopi od pogodbe brez odpovednega roka brez, da bi kupca pred tem pisno opozoril na nepravočasen prevzem in mu določil naknaden primeren rok. V primeru iz četrte alineje prejšnjega odstavka lahko prodajalec odstopi od pogodbe po tem, ko je kupca pisno opozoril na kršitev pogodbe in mu omogočil naknaden primeren rok za odpravo kršitev pogodbe. V kolikor v naknadnem primernem roka kupec kršitve ne odpravi. lahko prodajalec odstopi od pogodbe brez odpovednega roka.

Odstop v vsakem primeru učinkuje z dnem prejema pisne odstopne izjave in s tem dnem je pogodba tudi razvezana.

Pogodbeni stranki sta soglasni, da je elektronska pošta posredovana prek kontaktnih elektronskih naslovov, enakovredna drugi pisni komunikaciji, v kolikor se nanaša na operativno izvajanje te pogodbe. Za vsa druga vprašanja, ki vplivajo na vsebino te pogodbe (npr. podaljšanje rokov, sprememba vrednosti, trajanje pogodbe), pa bosta pogodbeni stranki sklenili pisni dodatek k tej pogodbi.

Morebitne spremembe te pogodbe lahko pogodbeni stranki dogovorita le v pisni obliki.

**9.člen**

**Reševanje medsebojnih sporov, uporaba prava, splošni pogoji poslovanja**

Pogodbeni stranki bosta sporazumno reševali spore iz te pogodbe, v primeru neuspeha pa pred stvarno pristojnim sodiščem v Ljubljani.

Za vsa vprašanja, ki jih ta pogodba ne ureja oz. jih ureja le delno, ter tudi za tolmačenje vsebine te pogodbe, se uporabljajo veljavna Pravila za prodajo, OZ in vsi drugi splošno veljavni pravni predpisi, vendar le tedaj, ko teh situacij ne urejajo Pravila za prodajo. Uporaba Dunajske konvencije o mednarodni prodaji blaga je izključena. Prav tako sta pogodbeni stranki sporazumni, da se pri navedenem uporablja tudi vsebina dokumentacije v zvezi z izvedbo javne dražbe, v zvezi s katero je bil kupec izbran kot izbrani dražitelj, pri čemer je ta dokumentacija sestavni del te pogodbe.

Pravila za prodajo oz. splošni pogoji poslovanja v zvezi s prodajo GLS so kot priloga sestavni del te pogodbe Kupec izjavlja, da so mu ta pravila oz. vsebina teh pravil ob sklepanju te pogodbe poznana in da je seznanjen s tem, da so ta pravila javno objavljena na spletnih straneh SiDG d. o. o. ( [http://www.sidg.si](http://www.sidg.si/) ). Vsebina Pravil za prodajo v celoti veže pogodbeni stranki, razen v delih teh Pravil, ki jih ta pogodba ureja drugače kot sama Pravila za prodajo.

1. **člen**

SIGD d. o. o. izjavlja, da so vsi GLS dobavljeni kupcu pokriti z FSC® FM/COC in PEFC FM/COC certifikatoma .

SIGD d. o. o. izjavlja, da material ne prihaja iz območij in virov, navedenih v standardu FSC STD-30-010, natančneje:

- iz področij, kjer so kršene državljanske in/ali tradicionalne pravice;

- iz gozdov visoke ohranitvene vrednosti (HCVFs), ki niso certificirani FSC®;

- les iz gensko spremenjenih rastlin;

- les, ki je bil nezakonito posekan;

- les iz naravnih gozdov, ki so bili preoblikovani v nasade ali v druge negozdne oblike.

1. **člen**

**Skrbnik pogodbe**

Skrbnik te pogodbe na strani SiDG d. o. o. je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tel. št.), \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (elektronski naslov) na strani kupca pa \_\_\_\_\_\_\_\_\_\_\_\_\_\_\_\_\_\_\_\_\_, kontakt:\_\_\_\_\_\_\_\_\_\_\_\_\_\_\_\_\_\_\_\_\_ (tel. št.), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (elektronski naslov).

1. **člen**

**Protikorupcijska klavzula**

Če pri pripravi in/ali sklepanju predmetne pogodbe, kdo v imenu ali na račun ene pogodbene stranke, predstavniku ali posredniku druge pogodbene stranke, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je pogodbeni stranki povzročena škoda ali je omogočena pridobitev nedovoljene koristi predstavniku pogodbene stranke, drugi pogodbeni stranki ali njenemu predstavniku, zastopniku, posredniku;

je pogodba nična.

1. **Člen**

**Varovanje osebnih podatkov**

Pogodbeni stranki se zavezujeta, da bosta pri svojem delu spoštovali veljavna določila glede varstva osebnih podatkov, med njimi določbe Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES ter zagotovili, da so osebe, ki obdelujejo osebne podatke zavezane k zaupnosti.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_\_\_\_\_

Kraj in datum: Kočevje, \_\_\_\_\_\_\_\_\_\_ Kraj in datum: \_\_\_\_\_\_\_\_\_\_\_\_\_\_\_\_

|  |  |
| --- | --- |
| **Prodajalec:**  Slovenski državni gozdovi d. o. o.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  mag. Marko Matjašič  glavni direktor  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  dr. Aleš Kadunc  direktor | **Kupec:**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |